cyanic-selkie/wikianc huggingface dataset:
Tales
Tales er en serie konsollrollespill utgitt av Namco. Da serien alltid har vært mest populær i Japan, har bare noen av spillene blitt utgitte i Nord-Amerika eller Europa. Det første spillet i serien, Tales of Phantasia, ble laget av utviklerstudioet Wolf Team i 1994, og gitt ut i Japan ett år senere. Etter at spillet ble lansert, forlot de fleste av utviklerne Wolf Team, for å danne tri-Ace, som i dag er mest kjent for Star Ocean-serien. Telenet Japan, som var Wolf Teams moderselskap, fortsatte å utvikle Tales-spill, også denne gangen med Namco som utgiver. I 2003 fikk utviklerstudioet navnet Namco Tales Studio. På dette tidspunktet var bare tre av de opprinnelige Wolf Team-medlemmene igjen i selskapet: regissør Eiji Kikuchi, og musikkomponistene Shinji Tamura og Motoi Sakuraba. I 2006 solgte Telenet Japan hele sin eierandel til Namco Bandai.
Eulachnesia
Utseende
Middelsstore, slanke trebukker, farget i gult eller oransje og svart. Antennene er tynne og litt lengre enn kroppen. Hodet er omtrent like bredt som pronotum, som er sylindrisk til tønneformet uten tenner på sidene. Dekkvingene er jevnt avsmalnende bakover.
Boys Town
Handling
Etter at Flanagan har kunnet bidra til at politiet får tak i ranerne, mottar Boys Town en rekke pengegaver som sikrer driften fremover. Litt senere skal det være nytt ordførervalg, og denne gangen blir Whitey enstemmig valgt.
Afrikas år
Verdensdelen fikk dermed også plutselig en mye sterkere stilling i De forente nasjoner. Disse raske politiske forandringene førte til spekulasjoner og håp om Afrikas framtid, men samtidig begynte kontinentet å oppleve problemer med postkolonial og neokolonial vold. Dessuten opplevde man i 1960 den første bevæpna motstanden mot apartheid i Sør-Afrika, som blant annet leda til Sharpeville-massakren og som hadde politiske konsekvenser over hele verden.
Automotive Hall of Fame
Automotive Hall of Fame er et amerikansk æresgalleri med mål å hedre personer for fremragende innsats innen bilindustrien. Siden det ble opprettet i 1939 har Automotive Hall of Fame innlemmet 800 personer innen industrien fra hele verden. Fra 1967 og til i dag (som Ekstern lenke omfatter er tallet 250)
Blåøyd tigerciklide
Den er en ferskvannsfisk som finnes i Mellom-Amerika, fra Belize til Nicaragua. Den blir opptil 12 cm lang og trives med en vanntemperatur på 22-32o C.
Ascites
Ascites er en unormal væskeansamling i bukhulen. Dersom væsken har lavt proteininnhold er den ofte forårsaket av portal hypertensjon (høyt trykk i venene fra tarmene til leveren), skrumplever eller hjertesvikt (høyresidig). Om den har høyt proteininnhold skyldes den betennelse eller tumor. Portal hypertensjon, senket albuminproduksjon i leveren og sekundær aldosteronisme kan alle gi opphav til ascites.
Spironolakton, et urindrivende middel, blir ofte gitt. Samtidig er det viktig å holde væskeinntaket nede, samt å redusere saltinntaket.
Ascites er fremfor alt en risikofaktor for peritonitt, bukhinnebetennelse, dvs. bakterietilvekst i bukhulen.
Paraenicodes
Utbredelse
I likhet med de fleste andre Enicodini lever arten på Ny-Caledonia.
Damian Durkacz
Han representerte Polen under Sommer-OL 2020 i Tokyo, hvor han ble utslått i første runde.
Peter Bergared
Abraham/Ibrahim
I enmannsforestillingen Abraham/Ibrahim belyste Bergared likhetene mellom kristendom, jødedom og islam. Denne forestillingen hadde han skrevet manus til sammen med Juan Rodriguez, som også hadde regien. Inspirasjon til produksjonen fikk de etter å ha observert gjennom flere år hvordan Bibelen og Koranen ble misbrukt til å skape hat og konflikter både ute i den store verden, blant annet i forbindelse med terroraksjonene i USA 11. september 2001, og lokalt i svenske skolegårder der skolebarn brukte ord som "kristen", "jøde" og "muslim" som skjellsord uten å ha noen innsikt i hvor mange likhetspunkter som finnes i de tre bøkene og trosretningene.
Brukskunst
Utforming og teknikk
Krukker, mugger og glass var ofte masseprodusert importvare, mens det bedrestilte borgerskap kostet på seg finstell i en grad som ga støtet til norske industritiltak som glassverk og porselensfabrikker. En del av produksjonen både i Norge og andre land regnes fortsatt for kunst, der bruksegenskapene iblant tillegges mindre vekt enn estetikken.
Historikk
De som fremdeles ville tilhøre landsforeningen, kalte seg i 1978 Foreningen Brukskunst; deriblant Porsgrund Porselænsfabrikk og Hadeland Glassverk, men også Grete Prytz Kittelsen som var president 1975-78. Disse skiftet navn til Norske Brukskunstnere i 1997.
Electrocompaniet
Produksjon
Det ble laget noen forskjellige versjoner av 25 watt-utgaven og de tidligste modellene het Otala Lohstroh. Navnet ble satt sammen av etternavnene til de to involverte i forskningen (Matti Otala og Jan Lohstroh.) Da de ikke var direkte involvert i Electrocompaniets prosjekt, ville de heller ikke at navnet deres skulle benyttes. Det ferdige produktet ble da omdøpt til The 2 Channel Audio Power Amplifier. Denne forsterkeren ble etter hvert godt mottatt både i Norge og i andre land. Produktet førte egenhendig til at Electrocompaniet fikk et godt rykte. På grunn av at teknologien var utviklet på arbeidet til Matti Otala ble forsterkeren likevel ofte kalt «Otalaforsterkeren» på folkemunne. Selskapet utvidet etter hvert til større produksjon, flere produkter og mer eksport.
Canada under Vinter-OL 1964
Canada under Vinter-OL 1964. Femtifem sportsutøvere, førtitre menn og tolv kvinner, fra Canada deltok i åtte sporter, aking, alpint, bobsleigh, kunstløp, langrenn, hurtigløp på skøyter, skihopping og ishockey, under Vinter-OL 1964 i Innsbruck i Østerrike. Canada kom tiendeplass med en gull- og to bronsemedaljer.
Husene ved Galtvort høyere skole for hekseri og trolldom
Smygard
Smygard er et av husene ved den fiktive trollmannsskolen Galtvort høyere skole for hekseri og trolldom fra J.K. Rowlings Harry Potter-bøker. Galtvort har fire hus hvor elevene er delt opp etter sin personlighet og sine evner.
Helga Håsblås
Helga Håsblås er den grunnleggeren man vet minst om. Hun kom fra en bred dal, muligens fra et sted i Wales, og hun satt pris på ærlighet, rettferdighet og hardt arbeid. Hun var den av galtvortgrunnleggerne som var mest for at gompefødte skulle få komme inn på Galtvort. Hun skapte håsblås' symbol – en svart grevling på gul bakgrunn.
Rasla Ravnklo
Rasla Ravnklo ble introdusert i Harry Potter og dødstalismanene, der man fant ut at det var spøkelset til Rasla Ravnklos datter Helena Ravnklo også kjent som Ravnklo spøkelse: Den grå damen, fortalte Voldemort hvor diademet hennes lå, i et hult tre i en albansk skog. Her fant Voldemort den, og han gjorde den om til en malacrux.
Salazar Smygard
Salazar Smygard er den mest beryktede av de fire grunnleggerne, og selv om hans hus muligens er det nest mest suksessrike ved Galtvort etter Griffing, blir han alltid omtalt sist når de fire grunnleggerne nevnes. Dette er muligens fordi han forlot de andre tre grunnleggerne etter at Galtvort var fullført. Han kom fra et kjerr, et sumpland fra midt i England, og hans hjem i sumpen kan ha vært en følge av at han var en ormtunge, en magiker med den sjeldne egenskapen at han kan snakke med slanger. Smygard, mer enn noen av de andre grunnleggerne, var selektiv om hvem han ville tillate i sitt hus. Ikke bare satte han pris på rådsnarhet, bestemthet og ambisjoner, han nektet også alle som ikke var minst delvis fullblods inngang. Han er viden kjent for å ha vært opprinnelsen til «fullblodsideologien» som blir fulgt av familier som Malfang og Svaart, og omfavnet av Fyrst Voldemort, hvis mor, Miseria Venster, var et medlem av familien Mørch, en veldig gammel fullblodsfamilie som måtte ty til innavl for å holde blodlinjen ekte.
Jamtamot
Jamtamot var det selvstendige Jämtlands allting på Frösön som eksisterte fra første halvdelen av 900-tallet fram til 1500-tallet, da dets hovedfunksjoner gikk over til et representativt lagting.
Markus Jonsson
Per Markus Jonsson (født 9. mars 1981 i Växjö) er en svensk tidligere fotballspiller som sist spilte for den norske klubben SK Brann.
Kommunehelsa
Kommunehelsa er en samling folkehelse-informasjon for norske kommuner og fylker, som vedlikeholdes av Folkehelseinstituttet. Informasjonen består av folkehelseprofiler for alle landets kommuner og fylker samt bydeler i de fire største byene, en statistikkbank hvor man kan lage egne tabeller og grafer, og forklarende artikler om bruk og tolkning av dataene.
Utvikling
I juni 2015 ble folkehelseprofiler for bydelene i Oslo, Bergen, Stavanger og Trondheim lansert for første gang.
Lahiguera
Lahiguera er en by og kommune i det sørøstlige Spania, i provinsen Jaén. Kommunen har 1,652 innbyggere (2021).
Paratrachys
Utseende
Små, korte og brede praktbiller, gjerne svarte på farge. Slekten ligner overflatisk på slekten Trachys (Agrilinae) mne skiller seg fra denne blant annet ved at pannen ikke er tydelig innsunket i midten. Oversiden er fint hårete.
Fenner Brockway
Liv og virke
Redaksjonen til Labour Leader ble ransaket i august 1915 og Brockway ble anklaget for å ha publisert materiale til fordel for løsrivelse. Han erklærte seg ikke skyldig, og ble også frikjent av retten. I 1916 ble han atter arrestert, denne gang for å spre pamfletter mot verneplikt. Han ble bøtelagt, nektet å betale boten, og sendt til Pentonville Prison for to måneder.
På denne tiden engasjerte han seg for løslatelsen av politiske fanger fra den kommunistiske opposisjon, og i etterkrigstiden av personer som fagforeningsfunksjonæren Josef Bergmann.
Kort etter sørget statsminister Harold Wilsonfor å få Brockway gjort til life peer med tittelen Baron Brockway, of Eton and Slough in the Royal County of Berkshire. Dermed tilhørte han Overhuset.
Michael Huang Woze
Han ble presteviet i 1938.
Værnes holdeplass
Holdeplassen ble åpnet i 1994 for å forbedre forbindelsen mellom fly og tog. Den ligger på vestsiden av flyterminalen, er direkte koblet mot denne, og har en gangavstand på om lag 200 meter til flyplassen. Nordover løper jernbanelinjen i tunnel under hovedrullebanen. I tillegg til SJs lokaltog stanser også regiontogene på Nordlandsbanen ved Værnes holdeplass. Værnes har inntil videre ett spor, det vestlige, men forholdene er lagt til rette for å anlegge et krysningsspor på østsiden av plattformen. Dette som en del av dobbeltsporet Hell-Værnes som åpnet i 2016.
Vincent av Saragossa
Den eldste kilden til Vincents liv er Prudentius dikt Liber Peristephanon fra 400-tallet. Vincents kult var utbredt på Den iberiske halvøy i middelalderen, og en katedral ble oppført til hans ære i Córdoba på 600-tallet; katedralens gjenstander ble på 700-tallet flyttet til moskeen Mezquita.
Senjahopen
Grunnkrets
Grunnkretsen grenser i vest til Mefjordvær, i sørvest til Ersfjord, i sør til Bergsbotn, i sørøst til Svartfjell og i nordøst til Stønnesbotn, Husøy, Fjordgård og Norskehavet.
Keraitene
Keraitene eller Kereyitene (kasakisk: Керейлер Kereiler) er en kasakhisk stamme av tyrkisk opprinnelse. Det er flere hundretusen keraiter i regionene Pavlodar, Qaraghandy, Qostanai og Shyghys Qazaqstan i Kasakhstan, provinsen Bayan-Ölgiy i Mongolia og det kasakiske autonome prefektur i Folkerepublikken Kina.
Henri d’Orléans (1908–1999)
Henri Robert Ferdinand Marie d'Orléans (født 5. juli 1908 i Le Nouvion-en-Thiérache, død 19. juni 1999 i Cherisy) var direkte etterkommer av Frankrikes siste konge Ludvig Filip av Orléans og var mellom 1940 og 1999 overhodet for huset Orléans, huset Bourbons yngre linje. Han var som sådan orléanistenes pretendent til den franske tronen, under kongenavnet «Henri VI».
Han var politisk engasjert og redaktør for en rekke aviser, nyhetsbrev og dagblad og inspirerte slik en ny generasjon rojalister, som Nouvelle Action Royaliste, til å ta avstand fra rasisme og vold og omfavne de demokratiske verdiene. Han hadde også personlig kontakt med en rekke statsledere og politikere, men det er først og fremst hans forhold til den franske presidenten Charles de Gaulle som er kjent og omdiskutert.
Oppvekst og utdannelse (1908–1940)
Henri ble født på slottet Le Nouvion-en-Thiérache i Aisne i Frankrike den 5. juli 1908, som den yngste, og eneste gutten, i en søskenfolk på fire. Foreldrene var hertug Jean av Guise og hans ektefelle og tremenning Isabelle. Isabelle var søsteren til overhodet for huset Orléans, Philippe d'Orléans, «hertugen av Orléans» eller «Philippe VIII» ifølge orléanistene. Navnet Henri, som fram til da var lite brukt i huset Orléans, arvet han fra sin onkel, oppdageren Henri d'Orléans, som hadde gått bort noen år tidligere. Året etter at Henri ble født, flyttet familien til Larache i Marokko, hvor de kjøpte plantasjen Maarif, som lå i den spanske sektoren. Etter at Marokko ble et fransk protektorat i 1912, kjøpte hans far også plantasjen Sid Mohammed ben Lahsen i den franske sektoren.
Forholdet til Charles de Gaulle
I etterkrigsåra hadde flere av hans politiske tanker og ideer ført Henri nærmere general de Gaulle. De møttes for første gang i hemmelighet 13. juli 1954, hos tidligere generalsekretær for Fransk Marokko og motstandsmann, Emmanuel Monick, en venn av Michel Debré. Etter dette møttes de jevnlig og korresponderte regelmessig. Selv om Henri etter feiden med AF tok prinsipielt avstand fra å ta parti i politikken, så han på de Gaulle som den eneste politikeren i stand til å representere han selv. Forholdet mellom Henri d'Orléans og Charles de Gaulle er et omdiskutert tema, og republikanerne (Alain Peyrefitte, Georges Pompidou) og rojalistene (Bertrand Renouvin) er uenige om hvorvidt de Gaulle delte Henris syn på hvilken statsform Frankrike burde ha, og hvorvidt Generalen så Henri som sin åndelige arvtaker.
Men, de Gaulle bekreftet i 1963 overfor Peyrefitte at han ikke trodde d'Orléans hadde noen sjanse i presidentvalget, og at han selv aldri hadde vurdert å gjenopprette monarkiet. Henri hadde forspilt sin sjanse i 1940. Ikke desto mindre medga han at han verdsatte Henri, ikke bare for det han representerte som etterkommer av Frankrikes konger, men også for det han var som person: «Fordi han er veldig gjennomsyret av en generell interesse, av en kjærlighet for fedrelandet. Han ønsker, hver gang det er nødvendig, at en støtter folket mot føydalismen. Han har Huset Capets ånd. Og så kan jeg verdsette det han er som person: han har en fantastisk familie, han mistet en sønn i Algerie. Han fortjener intet annet enn aktelse. Men han er ikke en [president]kandidat. Han stemmer ikke lenger overens med dette århundret.»
Pensjon (1968–1999)
Isabelle d'Orléans-Bragance, «grevinnen av Paris», ble gravlagt i den samme krypten juli 2003.
Titler
Titlene som bæres av medlemmene av huset d’Orléans (eller andre adelige familier), eksisterer juridisk sett ikke i Frankrike; de blir tolerert av Republikken og sees på som høflighetstitler, som forvaltes av husets overhode. Tiltaleformen S.A.R. (Son Altesse Royale) (H.K.H. (Hans Kongelige Høyhet)) er ingen adelig tittel, men er tiltatt brukt i pass og id-papirer av medlemmer av tidligere franske dynastier (Bourbon, Orléans og Bonaparte). Som sin far før han, bar Henri d’Orléans følgende titler:
Romualdo Arppi Filho
Romualdo Arppi Filho (født 7. januar 1939, død 4. mars 2023) var en brasiliansk fotballdommer. Han ble den andre brasilianeren som dømte en finale i verdensmesterskapet i fotball da han i Mexico i 1986 dømte finalen mellom og.
Xin’an kullkraftverk
Xin'an kullkraftverk er et kullkraftverk i provinsen Henan, fylket Xin'an i byprefekturet Luoyang, i det sentral-nordlige Kina. Det har en installert produksjonskapasitet på 1.410 MW fordelt på 8 enheter, hvorav seks på 135 MW hver og to på 300 MW hver.
Storbritannia
Demografi
Ved folketellingen i april 2001 hadde Storbritannia et befolkningstall på 58 789 194. Dette var tredje høyest i EU etter Tyskland og Frankrike og 21. høyest i verden. I 2014 ble det anslått at tallet hadde økt til rundt 64 millioner. Befolkningstettheten er blant de høyeste i verden.
Omkring en fjerdedel av befolkningen bor i den sørøstlige delen av England, deriblant over 7 millioner i London.
Språk
Det dominerende språket i Storbritannia er engelsk, som er et vestgermansk språk. Den eldste formen av et eget engelsk språk kalles gammelengelsk, deretter fulgte mellomengelsk og så dagens moderne engelsk. Det er betydelige dialektforskjeller innen det engelske språket. Disse deles gjerne i de overordnede gruppene hibernoengelsk (Nord-Irland), skotsk engelsk, walisisk engelsk og «englandsengelsk».
Religion
Religioner som hevder å stamme fra pre-keltiske briter, som wicca og ny-druidisme, har en del tilhengere. Noe over tre fjerdedeler av befolkningen oppgav en religiøs tilhørighet i folketellingen i 2001. Tallet på personer som tilhører et trossamfunn er sannsynligvis noe høyere, da det var frivillig å svare på dette spørsmålet, og mange motsatte seg å gjøre det av prinsipielle grunner. På den annen side har undersøkelser vist at opptil 35 % av befolkningen anser seg for å være ateister. Det er således en betydelig gruppe som nominelt er medlem av et trossamfunn, men som ikke er troende. Mindre enn 20 % av befolkningen deltar regelmessig i religiøs aktivitet, noe som er blant det laveste i verden.
Politikk og administrasjon
Skottlands regjering avholdt en folkeavstemning om skotsk uavhengighet 18. september 2014. Det ble flertall på 55 % for å bli værende i unionen.
Robert Laxalt
Biografi
Laxalt arbeidet også som konsulent med baskisk kultur som område for Library of Congress og bidro til å starte The Basque Studies program ved Universitetet i Nevada. Han grunnla også forlaget University of Nevada Press som senere ga ut nesten alle hans bøker.
Broren Paul Laxalt var guvernør i Nevada og senator USAs kongress for det republikanske partiet.
Arche de la Défense
Byggingen startet i 1985. Spreckelsen forlot prosjektet sommeren 1986 og overlot sitt arkitektarbeide til sin partner, den franske arkitekten Paul Andreu. Reitzel fortsatte sitt arbeide inntil ferdigstillelsen i 1989.
Ho Feng-Shan
Han trådte så inn i det kinesiske diplomatis tjeneste. Hans første utenlandspostering var til Tyrkia.
Ho fortsatte å utstede visaer til jøder til han ble hjemkalt til Kina i mai 1940.
Aiurasyma
Utseende
En nokså liten, slank, blank, kastanjebrun trebukk, dekkvingene "skuldre" med en gulbrun flekk. Antennene er nokså kraftig og omtrent så lange som kroppen hos hannen, noe kortere hos hunnen. Pronotum er tønneformet, dekkvingene jevnbrede, nokså kraftig punkterte, med grove punktrader. Beina er middels lange, lårene noe fortykkede.
Oprah Winfrey
The Oprah Winfrey Show
Norges første møte med Winfrey var ledsaget av kjenningsmelodien «I'm Every Woman» (instrumentalversjon), som Oprah trente til da hun ble kvitt vektproblemet sitt for godt. Det er først og fremst kvinner Winfrey henvender seg til, fordi hun mener de symboliserer den arbeidsomme veien til suksess. Etter en mengde kurer, forsto Winfrey at vektproblemet hennes var et livssynsproblem. Med dette skjønte hun en hel del, for eksempel at talkshow-verters kurer for å skaffe seere gjennom å henge ut gjestene var et selvbedrag. Dermed ble nordmenn mer eller mindre spart for Oprahs første strategi: Å lage et sedvanlig amerikansk talkshow. Etterhvert kunne Time Magazine konstatere: «''Perhaps previous ages suffered from a lack of self-examination. The age of Winfrey does not.» Dermed var «the oprahtization of America''» et faktum.
I 2004 ledet Winfrey nobelpriskonserten i Oslo Spektrum sammen med Tom Cruise, og i 2005 feiret showet 20-årsjubileum med utgivelse av DVD-en The Oprah Winfrey Show 20th Aniversary Collection, hvor alle inntektene gikk til The Angel Network. På dette tidspunktet ble showet vist i 121 land. I oktober 2006 ble Trine Grung den første norske gjesten hos Winfrey. Hun snakket om det å være mor i Norge.
Skogbygda
Skogbygda er en skolekrets i Nes kommune i Viken. Bygda ligger omtrent fem kilometer nord for tettstedet Oppåkermoen. Tettstedet Skogrand ligger i Skogbygda.
Skogbygda Idrettsforening
Skogbygda Idrettsforening ble stiftet som idrettslag 15. august 1945. Idrettsforeningen tilbyr fotball for alle aldersklasser. Hjemmebanen ligger på Ingeborgrud, rett ved siden av Skogbygda skole.
Halmsås & Omegn Idrettslag
Halmsås & Omegn Idrettslag ble stiftet i 1919 som Halmsås Idrettslag. Aktivitetene var blant annet fotball, langrenn og skihopp. I 1945 fusjonerte de med Funnefoss Idrettslag, og det nye navnet ble Funnefoss & Halmsås Idrettslag. Tidlig på 1950-tallet splittet idrettslagene seg igjen, da det ble gjort avtale om at sommeridrettene skulle foregå på Oppåkermoen, og vinteridrettene i Skogbygda. Aktivitetene i den senere tid har vært blant annet langrenn, allidrett, marsjer og sykkelstevner.
Skogbygda Arbeideridrettslag
Skogbygda Arbeideridrettslag så dagens lys tidlig på 1930-tallet. Idrettslaget hadde sitt hovedsete på Sjøli, med Alfred Myren som en sentral person og leder i en årrekke. Aktivitetene var blant annet langrenn. Idrettslaget drev til omtrent 1950.
Jelly Roll Morton
New Orleans
Han var (sammen med Tony Jackson) en av de best ansette pianistene i distriktet Storyville tidlig i det 20. århundre. Ved fjortenårsalderen begynte han å jobbe som pianist i et bordell. Mens han jobbet der bodde han sammen med sin religiøse kirkegående oldemor og overbeviste henne om at han jobbet i en tønnefabrikk. En dag så hans oldemor ham ha på seg en veldig kostbar skreddersydd dress. Da hun fant ut hvordan han kunne ha råd til den ble han kastet ut av huset hennes. Tony Jackson hadde stor innflytelse på musikken hans; ifølge Morton var Jackson den eneste pianisten som var bedre enn ham; han var også en pianist ved bordeller, i tillegg var han en dyktig gitarist.
Turnevirksomhet
Omkring 1904 begynte Morton å reise rundt i de amerikanske sørstatene, der han jobbet med såkalte "minstrel shows" i tillegg til gambling og komponering. Verkene "Jelly Roll Blues, "New Orleans Blues", "Frog-I-More Rag", "Animule Dance" og "King Porter Stomp" ble komponert i løpet av denne perioden. Han kom til Chicago i 1910 og New York City i 1911 der de framtidige "stride"-pianistene James P. Johnson og Willie "The Lion" Smith så hans opptreden, mange år før bluesen ble utbredt i nordstatene.  I 1912-1914 turnerte han med kjæresten Rosa Brown som en varieté-oppsetning før han slo seg til ro i Chicago i tre år.  I 1914 startet han å skrive ned komposisjonene sine og i 1915 ble hans "Jelly Roll Blues" sannsynligvis den første jazzkomposisjonene som noensinne ble utgitt.  I 1917 fulgte han orkesterlederen Bill Johnson og hans søster Anita Gonzalez til California der Mortons tango "The Crave" ble en sensasjon i det tidlige Hollywood.
Intervjuene fra The Library of Congress
I mai 1938 begynte Alan Lomax å ta opp intervjuer med Morton for the Library of Congress. Disse opptakene, som opprinnelig var tenkt som korte intervjuer med musikalske eksempler til bruk av musikkforskere på the Library of Congress, økte raskt til å inneholde åtte timer med Morton som snakket og spilte piano, i tillegg til lengre intervjuer som Lomax tok notater fra, men som han ikke tok opp. Til tross for den lave kvaliteten til disse ikke-kommersielle innspillingene har deres musikalske og historiske betydning tiltrukket jazzfans, og deler har gjentatte ganger blitt gitt ut kommersielt. Disse intervjuene bidro til å forsikre Mortons plass i jazzhistorien.
Død
Han flyttet deretter til Los Angeles, California med en rekke manuskripter av nye låter og arrangementer med en plan om å lage et nytt band og få ny sving på karrieren sin. Han ble alvorlig syk etter sin ankomst og døde den 10. juli 1941, i en alder av 50 eller 55, etter et elleve dagers langt opphold ved Los Angeles County General Hospital.
Komposisjoner
Flere av hans komposisjoner var musikalske hyllester til seg selv, dette inkluderer "Winin' Boy", "The Original Jelly-Roll Blues" og "Mister Jelly Lord". I storband-æraen ble "King Porter Stomp", som Morton hadde skrevet flere tiår tidligere, en stor hit for Fletcher Henderson og Benny Goodman, og den ble en standard som ble gjort av de fleste andre swingorkestre på den tiden. Morton hevdet også at han hadde skrevet noen låter som andre hadde rettighetene på, inkludert "Alabama Bound" og "Tiger Rag".
Labastide-du-Vert
Labastide-du-Vert er en kommune i departementet Lot i regionen Occitanie sør i Frankrike.
Paraniphona
Levevis
Disse billene har larver som lever i død ved.
Michael Liu Xianru
Episkopalgenealogi
Hans episkopalgenealogi er:
McMinnville
Historie
McMinnville ble grunnlagt i 1876 og fikk bystatus i 1882. I 1886 stemte innbyggere i fylket for å flytte fylkessetet i Yamhill County fra Lafayette til McMinnville.
Hell stasjon
Hell stasjon har blitt en turistattraksjon fordi Hell på engelsk betyr helvete. Besøkende, gjerne fra utlandet, kommer til stasjonen for å ta bilde av skiltet med stedsnavnet og skiltet med teksten Hell Gods - expedition på godshuset. Dette er den gamle skrivemåten for godsekspedisjon, og også dette har en spesiell betyning på engelsk, nemlig «Guds ekspedisjon».
Kaldestad kraftverk (Kvam)
Årlig produksjon er på ca. 30 GWh. Installert effect er 6,3 MW og regnes som et småkraftverk.
Potetkjeller
Potetkjeller var kjeller eller hus for lagring av poteter og andre rotvekster. Slike vekster måtte lagres ikke for varmt og samtidig frostfritt i et ikke for tørt eller for fuktig miljø. Kjelleren på gårdshuset var ofte i bruk til andre formål om den fantes.
Landets kanskje «viktigste» potetkjeller eller «joreplekjeller» som en sier lokalt finnes på Skeibrok på Lista. Her arbeidet den kjente billedhuggeren Mathias Skeibrok; han hadde fjernet taket på sin potetkjeller og lagt et glasstak over. Skeibrok var Gustav Vigelands veileder og har bl.a. hugget kunstverket «Athene besjeler mennesket som Prometheus har skapt» (1894), som smykker gavelen i fasaden på Midtbygningen (Domus Media) på det nåværende juridiske fakultet ved Universitetet i Oslo.
Svømming under VM i svømmesport 2009 – 50 meter fri menn
Rekorder
Verdensrekord og mesterskapssrekord før mesterskapet:
Friidrett under de britiske imperie- og samveldeleker 1962
880 yard
Finale: 26. november
Stavsprang
1. desember
Diskoskast
26. november
100 yard
Finale: 26. november Vind: -5,8 m/s
880 yard
1. desember
Kulestøt
24. november
Spydkast
29. november
Noalejo
Noalejo er en by og kommune i det sørøstlige Spania, i provinsen Jaén. Kommunen har 1,884 innbyggere (2021).
Gilbert Ford
Gilbert «Gib» Ford (født 14. september 1931 i Tulia i Texas, død 10. januar 2017 i Naples i Florida) var en amerikansk basketballspiller som deltok i de olympiske leker 1956 i Melbourne.
Ford ble olympisk mester i basketball under OL 1956 i Melbourne. Han var med på det amerikanske laget som vant basketturneringen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember. USA vant semifinalen over Uruguay med 101-38 og i finalen vant laget med 89-51 over Sovjetunionen.
Finnøy
Kommunesenteret var Judaberg.
Fastlandsforbindelsen Finnfast med den undersjøiske Finnøytunnelen til Rennesøy ble åpnet høsten 2009. Det foreligger et skissert veiprosjekt, Øyfast, for ferjefri veiforbindelse mellom øyene i kommunen. Hovednæringene i Finnøy er jordbruk, havbruk og turisme. Finnøy er særlig kjent for sin tomatproduksjon.
Tugt- og Børnehuset
Mellom Amagertorv og Gråbrødretorv
Etter pestepidemien i 1618 utstedet kong Christian IV i 1621 en forordning om institusjonen mellom Amagertorv og Gråbrødretorv som delte den opp i et tukthus og et barnehjem i oppdragende hensikt. Rentemester Christoffer Urne fikk overordnet ansvar, mens en foged stod for den daglige driften. I 1630-årene var opptil 700 personer satt til å behandle ull, silke, lin og bomull. Det var ikke ment som noen straff. Tid var satt av til skolegang og lek. Hensikten var å lære barna et håndverk de kunne leve av. Etter tre år som svenn i tukthuset fikk guttene økonomisk støtte til å etablere seg som frie håndverkere. Barna fikk god og nærende mat, noe Christian 4. jevnlig kontrollerte ved selv å prøvesmake den. Han fikk innrettet et eget kontor i porthuset, som ga navn til nærmeste gate som inntil ca 1850 het Tugthusporten (nå: Niels Hemmingsens gade). Kongen kunne finne på å stille kl 5 om morgenen for å kontrollere at læremestrene også var møtt frem slik de skulle. Trass i legetjenester og medisinsk behandling kunne ikke kongen hindre stor dødelighet blant barna. De mange epidemiene i byen grep raskt om seg der folk bodde tett. I 1618 var barnehjemmet, som da lå i Farvergade, så hardt ramt av pest at man ikke torde annet enn å stenge ned i en periode.
Fangeopprøret i 1817
Forvirringen var total da fangene brukte talglykter fra de skumle gangene til å sette fyr på alt som brennbart var. Etter hvert kunne røyken og flammene ses over hele København. Etter mange timers kamper mellom fanger og militær, brannfolk og flammer, hadde fangene overtatt fengselet. Skillet mellom manns- og kvinneavdelingen ble revet, og de innsatte forsynte seg av fengselets lager avøl og brennevin. Hele hovedbygningen stod i flammer som hindret militæret i å trenge inn. Københavns frivillige brannkorps kjempet mot ilden med primitive brannsprøyter og hjelp fra pøsregnet. På takene rundt tok soldater og sivile borgere oppstilling med skarpladete geværer, og fra Christiansborg slott ankom Frederik 6. til hest med sin adjutantstab og ga forbitret ordre til angrep. De tre kanonene åpnet ild mod den brennende bygningen, og det ble skutt fra takene. En slakter stod på torget og siktet mot takryggen, hvor en person stakk frem hodet. Slakteren skjøt, og mannen rullet ut over kanten med et skrik og styrtet død til jorden. Det viste seg å være et medlem av Københavns frivillige brannkorps. I nattemørket, mens deler av den brennende bygningen styrtet sammen rundt dem, rykket soldatene frem og begynte å forsere fangenes barrikader. I et utbrent rom fant de det forkullede liket av en fange. Én etter én ble de innsatte tvunget ut i fengselsgården. En kvinnelig fange, Pjalte-Ane (= Fille-Ane), fikk vite, at kjæresten hennes (en av de 14, som flyktet gjennom fengselsdirektørens bolig) var ute. Hun skal så ha sagt at «det var godt at se, at de raskeste var borte, og bare skittet tilbake!» Hun og en av de andre kvinnene, Stine Kemp, benyttet sin korte tid i frihet til å ha sex med to andre fanger, Niels Olsen og Søren Gammelmand, som på tross av navnet begge var 27 år gamle. Bakbundet lå de overmannede fangene på magen, dyvåte av regnet, i sjøkvesthusets gård i det nåværende Christiania. Det ble straks tatt opp forhør, og få timer senere ble syv anførere dødsdømt og henrettet ved standrett utenfor sjøkvesthuset. Da forbedringshusets hovedbygning var brent ned til grunnen, ble 120 kvinnelige fanger anbrakt på sjøkvesthusets loft; og året etter ble fløyen mot Bådsmandsstræde leid ut til Københavns fengselsvesen som tvangsarbeidshus.
Bert Acosta
Unge år
Acosta ble født i San Diego i California, som sønn av Miguel Acosta og Martha Blanche Reilly. Han studerte ved Throop Polytechnic Institute i Pasadena i California fra 1912 til 1914. Han lærte seg selv å fly i august 1910 og eksprimenterte med å bygge fly frem til 1912 da han begynte å arbeide for Glenn Curtiss som lærling på et sjøflyprosjekt. I 1915 arbeidet han som flyinstruktør. Han dro til Canada og arbeidet som instruktør for Royal Flying Corps og Royal Naval Air Service i Toronto. I 1917 ble han sjefsinstruktør i Aviation Section, U.S. Signal Corps på Hazelhurst Field, Long Island hvor han testfløy tidlige åpne fly, slike som  Continental KB-1 over New York i temperaturer under frysepunktet.
Forsøk på å ta Orteig-prisen
Presidenten for Columbia Aircraft Corp, Charles Levine, planla å bruke Clarence Chamberlin eller Bert Acosta som pilot, sammen med Lloyd W. Bertaud som copilot i et forsøk på å ta Orteigprisen i en Wright-Bellanca Columbia. Bertaud fikk midlertidig flyforbud. Det meldte seg andre kandidater til Orteigprisen, som Charles Lindbergh. Mens Chamberlin ventet på at forbudet skulle bli opphevet var nok en kandidat klar. Admiral Byrd's team hadde reparert sin Fokker Trimotor America et etter mindre havari under prøveflyvning. I dagene 20.–21. mai 1927 forlot Lindbergh Roosevelt Field og krysset Atlanterhavet og både Columbia og Atlantic stod igjen på den nærliggende Curtiss Field.
Transatlantisk flyvning
Den 29. juni 1927, trettitre dager etter Charles Lindberghs atlanterhavsrekord fløy Acosta fra Roosevelt Field på Long Island til Frankrike med Commander Admiral Richard E. Byrd ombord i America'. En kort film av Acosta, Byrd, George Noville, og Grover Whalen som gav en farveltale ble filmet 29. juni som America's Flyers. Under flyvningen, (om historien er sann) slo Byrd til Acosta med et brannslukningsapparat eller en lommelykt da han mistet kontrollen på grunn av drikking. Den som virkelig førte flyet mesteparten av turen var Bernt Balchen, han fikk imidlertid lite ære av at han kanskje reddet hele mannskpet under landingen i Normandie. Byrd hadde bestemt at hele opplegget skulle være et hel-amerikansk foretagende. Balchen var på den tid ikke blitt naturalisert amerikaner.
Tsunade
Andre fakta
List of Naruto characters Tsunade Senju Цунадэ (Наруто) Tsunade (Naruto)
Cyclommatus elaphus
Levevis
Larvene utvikler seg i råtne trestammer.
Friidrett under Sommer-OL 1976
Friidrett under Sommer-OL 1976. Det ble konkurrert i 37 grener, 23 for menn og 14 for damer, i friidrett under Sommer-OL 1976 i Montréal.
Stavanger stasjon
Endestasjon for Sørlandsbanen
I 1944 ble Sørlandsbanen åpnet frem til Stavanger.
Jean Jérôme Hamer
Jean Jérôme Hamer (født 1. juli 1916 i Brussel i Belgia, død 2. desember 1996 i Roma) var en av den katolske kirkes kardinaler, og var tilknyttet Den romerske kurie, blant annet som sekretær for Sekretariatet for kristen enhet, sekretær for Kongregasjonen for troslæren, og til slutt prefekt for Kongregasjonen for ordenssamfunn og sekularinstitutter 1984–1992.
Episkopalgenealogi
Hans episkopalgenealogi er:
Rune Haglund
Kaptein Haglund har i perioden 2010 - 2018 besatt ulike stillinger i Norsk Militær Tattoo, de seneste årene som Administrasjonsoffiser.
Skulafossen kraftverk
Skulafossen kraftverk i Kvam  ligger ved Strandebarm i Kvam kommune i Vestland.
Ivösjön
Ivösjön (tidligere dansk: Ivøsøen) i Sverige, er Skånes største innsjø. Den ligger nær grensen mot Blekinge.
Joey Tempest
Tidlig
Som mange av de andre Europe-medlemmene, vokste Tempest opp i Väsby, en av Stockholms forsteder. Hans store idoler var Thin Lizzy og Led Zeppelin. Som tenåring spilte han i flere band, som for eksempel Made in Hong Kong og Roxanne. På den tiden byttet han mellom å spille gitar og bass, i tillegg til ledende vokal. I 1979 startet han gruppa Force sammen med gitaristen John Norum, trommeslager Tony Reno og bassist Peter Olsson. Tre år senere endret de navnet på bandet til Europe, og vant den nasjonale talent konkurransen Rock-SM. Premien var en platekontrakt med plateselskapet Hot Records.
Villiersicometes
Utbredelse
Cometes i snever forstand lekten er for det meste utbredt i Brasil, men forekommer også i Paraguay og Argentina, mens gruppen Paracometes er utbredt fra Costa Rica i nord til Fransk Guyana i sør.
Heidi Ørnlo
Heidi Ørnlo (født 3. november 1957) er en norsk politiker fra Horten i Vestfold, som representerer Arbeiderpartiet. Hun er Arbeiderpartiets fjerdekandidat fra fylket ved stortingsvalget 2009. Ørnlo er kommunestyremedlem i Horten, hvor hun er partiets gruppeleder i bystyre og formannskap. Ørnlo har spesielt markert seg som motstander av fortetting i strandsonen, og fri ferdsel i skjærgården og langs kyststier i Vestfold.
Norgeshelsa
Utvikling
Første utgave av Norgeshelsa ble lansert våren 2000. Data og tilhørende presentasjonsprogram måtte da lastes ned og kjøres på lokal PC. Totalt ca. 2200 nedlastinger ble registrert fram til 2003. Det ble etter hvert også mulig å få levert en CD med oppdaterte data og programvare.
Programvare
Norgeshelsa er laget med programsystemet Nesstar, levert av Norsk senter for forskningsdata.
Sicariidae
Sicariidae er en gruppe (familie) av edderkopper som tilhører undergruppen Haplogynae i gruppen Araneomorphae. Familien omfatter den beryktede, giftige slekten Loxosceles.
Forsand
Historisk kommunestruktur
Ved innføringen av formannskapsloven i 1837 var Strand, Høle og Forsand et samlet prestegjeld, og dermed et formannskapsdistrikt (kommune). Den første ordføreren for denne kommunen var Osmund Olsen Fossand fra Forsand. I 1842 ble Høle skilt ut som egen kommune, Forsand var del av denne nye kommunen. Osmund Olsen Fossand ble også her den første ordføreren. I 1870 ble Forsand skilt ut fra Høle som egen kommune. Osmund Guttormsen Espedal ble den første ordføreren i den ny utskilte Forsand kommune.
Keld Heick
I 1968 giftet han seg med Hilda Heick, og i 1969 avsluttet han en lærerutdannelse fra Zahles Seminarium. Ekteparet fikk datteren Annette i 1971.
9. februar
9. februar er den 40. dagen i året. Det er 325 dager igjen av året, 326 i skuddår.
Første slesvigske krig
Første slesvigske krig, treårskrigen eller den slesvig-holstenske krig var en dansk-tysk krig med bakgrunn i den spente situasjon i den danske helstaten i 1848. Mot hverandre sto de tyske nasjonalliberale slesvig-holsteinere med krav om at Slesvig og Holstein skulle bli løsrevet fra Danmark, og danske nasjonalliberale som siktet mot en deling av hertugdømmene slik at Holstein og Lauenburg med tysk befolkning kunne skilles ut mens Slesvig med overveiende dansk befolkning fullt ut kunne integreres i Danmark, hvilket var et brudd med overenstkommelsen Christian I hadde måttet akseptere for å bli overhode over de tyskspråklige hertugdømmene Slesvig og Holsten, de skulle aldri bli underlagt den danske trone.
Danmark vant krigen, men den uavklarte situasjonen med de tysktalende sørlige delene av landet endte i 1864 i en ny konflikt, den andre slesvigske krig, som Danmark imidlertid tapte.
Historisk
Slesvig (Sønderjylland) utviklet seg i tidlig middelalder fra et dansk grenseland til et hertugdømme. I middelalderen hadde hertugdømmet Slesvig vært dansk både språklig og kulturelt inntil en grense som sluttet ved Eider, Treene og Dannevirke. I de etterfølgende århundrene rivaliserte de ulike danske kongene med tyske, adelige lensmenn om makten i hertugdømmene, men det var en politisk, ikke en kulturell strid. Slesvig ble administrert hovedsakelig på tysk, og dette ble etter hvert kulturspråket som preget regionen i stadig større grad. Dansk (sønderjysk) utviklet seg til i hovedsak å bli bøndenes språk. Så lenge statsmakten lå fast i kongens hender medførte ikke dette de store motsetningene. Da befolkningen krevde større innflytelse, viste det seg at de danske og tyske i Slesvig hadde utviklet forskjellige interesser.
Nasjonale motsetninger
I 1840-årene kom nasjonalliberale bevegelser i hele Europa med krav om opprettelse av nasjonale stater med frie forfatninger. I Slesvig og Holstein var borgerskapet sterkt preget av tysk språk og kultur og man hadde lenge oppfattet Slesvig og Holstein som en tysk del av den danske konges rike. Den rådgivende stenderforsamlingen for Slesvig (og naturligvis Holstein) var sterkt preget av tysksinnede og det kom et stigende krav om en selvstendig slesvig-holsteinsk stat. Først hadde man forestilt seg denne staten som et land i personalunion med Danmark, altså med felles konge. Senere krevde man at Slesvig skulle tas opp i Det tyske forbund med total løsrivelse fra Danmark som resultat. Det var også tyske i hertugdømmene som ville bevare den dansk-slesvigsk-holsteinske helstaten. Dette gjaldt f.eks den holsteinske adel, hvor noen slekter hadde tjent den danske kongen i århundrer. Dessuten var det kongelige embetsmenn og mange offiserer i det danske forsvaret som ville bevare helstaten. En del slesvigere med tysk-språklig bakgrunn forble lojale mot den danske kongen.
Opptakten
Kampen om Slesvigs status tilspisset seg for alvor da bølgene fra revolusjonen i Frankrike i februar 1848 begynte å spre seg i Europa. Etter press fra den danske befolkningen måtte kong Frederik VII tillate dannelsen av det såkalte Marsministeriet i mars samme år under ledelse av A. W. Moltke. Som Danmarks nye regjering begynte Marsministeriet arbeidet med å forme en grunnlov for et nytt demokratisk Danmark. Grunnen til dannelsen av en grunnlovsgivende regjering var direkte utløst av det slesvigske spørsmålet etter at en representant for de tyskvennlige slesvigske og holsteniske stenderforsamlingene den 18. mars hadde kommet til København med krav om løsrivelse fra hertugdømmene. I København betydde det at de nasjonalliberale ejdertilhengerne kunne presse ut en del av kongens helstatstilhengere fra sine ministerposter og overta styringen av Danmark den 22. mars 1848. Den nye regjeringen sendte deputasjonen fra Slesvig og Holsten tilbake med svar om at man ville tillate en holsteinsk løsrivelse fra riket. Men Slesvig skulle forbli sammen med Danmark.
Våpnene
En av de viktigste oppfinnelser som kom gjennom i tiden før og under krigen er perkusjonslåsen som erstattet den gamle og upålitelige flintlåsen. Den nye avfyringsmekanismen økte påliteligheten i de eldre flintlåsgeværene som ble ombygget til å ha perkusjonslås. De glattborede geværene ble standardvåpenet for den danske soldaten, men av rent nødvendighet fordi erobringen av Rendsborg tok bort den beste utrustningen og produksjonen av de nye riflede geværer kalt perkusjonsrifler hadde begynte i det samme året.
Det andre året
Krigshandlingene i året 1849 begynte med danske angrep fra Als gjennom Sundeved, der de vant et nytt slag ved Dybbøl 13. april, og fra Kolding ned gjennom det østlige Slesvig, og vant mindre seire ved Haderslev, Avnbøl og Ullerup. Imidlertid endte en flåteoperasjon med to større krigsskip i en katastrofe ved slaget i Eckernförde Fjord 5. april, hvor begge ble ødelagt eller erobret av tyskerne.
Det tredje året
Den siste kampen i den første slesvigske krigen fant sted foran Mysunde, der danske forposter ble angrepet uten suksess av mindre slesvig-holstenske tropper på årets siste dag.
Krigens avslutning
I januar 1851 ble den slesvig-holstenske hæren trukket tilbake over Ejderen og demobilisert av stattholderskapet i Kiel som dermed hadde gitt opp. Med London-protokollen ble den danske helstaten gjenopprettet med den danske kong/hertugs autoritet tilbake i Holsten i februar 1851. I gjengjeldelse var Danmark nødt til å gi opp det såkalte «Ejderprogrammet» om å skille ut Slesvig for innlemmelse i den danske staten.
Bertie Auld
Managerkarriere
Han startet sin karriere som manager i 1974, da han ble utnevnt av Partick Thistle, og der skulle han fortsette som manager i seks sesonger. Han returnerte til Edinburgh som Hibs-manager i 1980, i et forsøk på å gjenreise klubben etter nedrykket i 1979–1980-sesongen. Han lyktes i denne oppgaven, men ble erstattet av Pat Stanton i 1982. Deretter var han i ett år manager for Hamilton Academical, før han returnerte for å lede Partick i et kort andre forsøk i 1986. Hans siste managerstilling var hos Dumbarton FC
Sportsklubben Sprint-Jeløy
Kvinnelaget
Klubben har tidligere hatt lag i øverste divisjon for kvinner og var et av de ledende klubbene i norsk kvinnefotball på slutten av 80-tallet og begynnelsen av 90-tallet og tok til sammen fire seriemesterskap (1984, 1986, 1990 og 1993) og fire NM-titler (1985, 1986, 1987 og 1988).
Nasjonal serie
I 1987 ble serien nasjonal, og resultatet fra hovedseriene 1986 ble tatt til grunn. Som regjerende mester var Sprint-Jeløy selvsagt i den nye serien. Sprint-Jeløy kjempet lenge om seriemesterskapet, og ledet til den 17. runden, da de tapte borte mot Asker. Klepp smatt forbi og vant serien. Sprint-Jeløy fikk sin revansje da de slo nettopp Klepp i cupfinalen samme år. Året etter begynte laget med en altfor dårlig første halvdel, og endte på fjerdeplass. I cupen vant de imidlertid igjen, nå mot Asker. Dette var Sprint-Jeløys siste cupfinaleseier. Med fire cupfinaleseire på rad satte Sprint-Jeløy en rekord som per januar 2015 ikke er blitt slått (om enn tangert av Trondheims-Ørn). Året etter kom Sprint overraskende bare til kvartfinalen, der de tapte for Jardar. I serien var Sprint-Jeløy med til siste serierunde, men en uavgjort i siste runde og en ti mål dårligere målforskjell gjorde at de måtte gi tapt mot Asker.
Nedgang og overføring til ny klubb
Sprint-Jeløy merket EM- og senere VM-seierens betydning for den økte begeistringen for norske spillere. I 1994 kom Sprint-Jeløy på tredjeplass i serien og forsvant deretter ut av tetsjiktet. I cupen tapte laget to år til på rad for Donn og kom ikke tilbake der heller.
Jean-Marie Lehn
Cram, Lehn og Pedersen lyktes med å fremstille molekyler med spesifikke og selektive funksjoner. De ble integrert med andre molekyler som de passet sammen med gjennom struktur og form. Molekylene etterlignet eksisterende enzymer og kunne dermed benyttes til å studere funksjonene til slike stoffer.
Emmerstadskipet
Emmerstadskipet er et middelalderfartøy som ble funnet i Emmerstadbukta, Vestby kommune på Oslofjordens østside. Det ble funnet i 1976, og har blitt datert til perioden 1515-1655 med C14-datering.
Tsarevitsj Aleksej
Tsarevitsj Aleksej (originaltittel: Царевич Алексей) er en russisk film fra 1997, regissert av Vitalij Melnikov.
Lännässjön
Lännässjön er en innsjø langs Ljungan i Berg kommune i det sørøstlige Jämtland, Sverige. Innsjøen ligger ved bebyggelsene Fotingen, Skålan og Klövsjö. Innsjøen har grunne sandstrender, og huser en rekke fiskeslag.
Hans Wandal
Motskrift mot katolsk stridsskrift, 1665
Kongen benyttet seg av Johan Frederiks venn, Valerio Maccioni, som skriftefar. Etter hans oppfordring utgav Maccioni 1663 et stridsskrift, Nubes lucida («Lysende sky»), om Bibelen og tradisjonen, rettet mot Georg Calixt, men i virkeligheten var det et forsvar og en anbefaling for den romersk-katolske kirken. Wandal forfattet i 1665 et motskrift, Nubes sine aqva («Sky uten vann»), men for ikke å støte kongen gav han det ikke ut i eget navn. En ung teolog, Chr. Andersen Høysgaard, skrev navnet sitt på manuskriptet. Wandal var svært redd for å gjøre noe som kunne tolkes som majestetsfornærmelse etter at teologiprofessor Christian Nold ble avsatt blant annet for å ha skrevet at valgte fyrster er bedre enn fødte.
Motskrift mot Heinrich Kircher - om presters rette kall og ordinasjon
Kircher hadde påstått at ingen samfunn utenfor romerkirken hadde rette prester. De manglet det rette kallet og den rette ordinasjon. Til dette svarte Wandal at kallsretten hørte til kongens majestetsrettigheter. Med hensyn til ordinasjonen innrømmet han håndspåleggelsens store betydning som apostolisk skikk, men gjorde også oppmerksom på at denne alltid ble utført i den danske kirke. Når det gjaldt suksesjonen i forbindelse med bispe- og presteordinasjon, viste han til at Skriften ikke kjente denne forskjellen, samt at det også for pavestolen var vanskelig å godtgjøre en uavbrutt rekkefølge. Dette motskriftet kom først ut etter Wandals død. Han hadde tenkt å utgi det som en disputas som skulle innlede den store teologiske doktorpromosjonen som kongen hadde befalt ham å holde, og hvor det skulle inviteres 11 ansette teologer. Wandal hadde fastsatt den til mai 1675, men han døde 1. mai samme år.